ai4bharat/Pralekha huggingface dataset:
புள்ளியியல் மற்றும் திட்ட அமலாக்கம் அமைச்சகம்
ஜூன் மாத ஊரக, நகர்ப்புற மற்றும் ஒருங்கிணைந்த நுகர்வோர் விலைக் குறியீடு வெளியீடு
மத்திய புள்ளியியல் மற்றும் திட்ட அமலாக்கல் துறையின் கீழ் செயல்படும் தேசிய புள்ளியியல் அலுவலகம் ), 2012=100 அடிப்படையிலான ஜூன் மாத பண வீக்கத்தைக் குறிக்கும் அனைத்து இந்திய நுகர்வோர்
விலை குறியீட்டை  வெளியிட்டுள்ளது. இத்துடன், ஜூன் மாதத்துக்கான ஊரக, நகர்புற மற்றும் ஒட்டுமொத்த நுகர்வோர் உணவுப் பொருள் விலை குறியீடும் வெளியிடப்பட்டுள்ளது. பல்வேறு பொருட்கள் பிரிவுகளுக்கான குறியீடு மற்றும் அனைத்திந்திய விலைப்பட்டியல் குறியீட்டையும், மாநிலங்கள், யூனியன் பிரதேசங்களுக்கான விலைப்பட்டியல் குறியீட்டையும் தேசிய புள்ளியல் அலுவலகம் வெளியிட்டுள்ளது.
மத்திய புள்ளியல் மற்றும் திட்ட அமலாக்கல் துறையின் கீழுள்ள தேசிய புள்ளியியல் அலுவலகத்தின் கள செயல் பிரிவில் பணியாற்றும் கள அலுவலர்களால் நாட்டில் உள்ள 1114 நகர்புற சந்தைகளில் இருந்தும், 1181 ஊரகப் பகுதிகளில் நேரடியாகச் சென்று வாரந்தோறும் புள்ளியல் விலை தரவுகள் சேகரிப்படுகிறது. 2021 ஜூன் மாதத்தில் தேசிய புள்ளியியல் அலுவலகத்தால் 996.6% கிராமங்கள் மற்றும் 98.6% ஊரகப் பகுதிகளிலும் விலை தரவுகள் சேகரிக்கப்பட்டது. அதேபோல், 78.7% ஊரகப் பகுதிகள் மற்றும் 82.0% நகரப் பகுதிகளில் இருந்தும் சந்தை வாரி தகவல்கள் எடுக்கப்பட்டுள்ளது.
தேசிய அளவில் கடந்தாண்டுடன் ஒப்பிடுகையில் பண வீக்க தகவல்கள் பின்வருமாறு:
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்:
https://pib.gov.in/PressReleasePage.aspx?PRID=1734814
-----
(Visitor Counter : 203
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 218.83 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 218.83 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.10 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 33,318 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.07 சதவீதமாக ள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் 3,481 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,39,883.
இந்தியாவில் கடந்த 24 மணி நேரத்தில் 2,468 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 1,87,511 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.61 கோடி  வாராந்திரத் தொற்று 1.32 சதவீதமாக உள்ளது. தினசரித் தொற்று விகிதம் 1.32 சதவீதமாக பதிவாகியுள்ளது.
(Visitor Counter : 89
ஆயுஷ்
ஆரோக்கியத்திற்கு தூக்கம் முக்கியம்: ஆயுஷ் அமைச்சகத்தின் இணைய கருத்தரங்கு
ஆயுஷ் அமைச்சகத்தின் கீழ் இயங்கும் தன்னாட்சி பெற்ற அமைப்பான யோகா மற்றும் இயற்கை மருத்துவ ஆராய்ச்சிக்கான மத்திய குழுவால் நடத்தப்பட்ட “நித்ரா - யோகா மற்றும் தூக்கம் குறித்த இணையக் கருத்தரங்கம்”, ஆரோக்கியத்திற்கு மிகவும் முக்கியமான ஆனால் போதுமான கவனத்தை பெறாத தூக்கம் குறித்து கவனத்தை ஈர்ப்பதில் வெற்றி பெற்றது.
2021 ஜனவரி 7 அன்று நடைபெற்ற இந்த இணையக் கருத்தரங்கில், நரம்பியல் வல்லுநர்கள், மனநலமருத்துவர்கள், மருத்துவர்கள், ஆராய்ச்சியாளர்கள், யோகா மற்றும் இயற்கை மருத்துவ நிபுணர்கள் உள்ளிட்டோர் பங்கேற்றனர். தூக்கம் தொடர்பான பல்வேறு விஷயங்கள், அதன் முக்கியத்துவம் மற்றும் யோக நித்திரையின் பலன்கள் குறித்து அறிவியல் அமர்வின் போது நிபுணர்கள் விவாதித்தனர்.
நல்ல தூக்கம் உற்பத்தித் திறனை அதிகரிக்கும் என்று கருத்தரங்கில் பேசிய ஆயுஷ் அமைச்சகத்தின் இயக்குநர் திரு விக்ரம் சிங் கூறினார். கொவிட்-19-க்கு பிறகான காலத்தில் தூக்கம் மிகவும் முக்கியத்துவம் பெற்றிருக்கிறதென்றும், அதன் மீது நாம் கவனம் செலுத்த வேண்டுமென்றும் அவர் கூறினார்.
தூக்கத்தின் தரத்தை யோகா எவ்வாறு மேம்படுத்துகிறது என்று பேசிய யோகா மற்றும் இயற்கை மருத்துவ ஆராய்ச்சிக்கான மத்திய குழுவின் இயக்குநர் டாக்டர் ராகவேந்திர ராவ், யோகா மற்றும் தூங்கும் முறைகள் புற்று நோய் மற்றும் கொவிட் நோயாளிகளிடையே ஏற்படுத்தும் விளைவுகள் குறித்தும் எடுத்துரைத்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1687662
---
(Visitor Counter : 95
சுகாதாரம் மற்றும் குடும்ப நலத்துறை அமைச்சகம்
கொரோனா தொற்று புள்ளி விவரம்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.65 கோடி தடுப்பூசி டோஸ்கள்  செலுத்தப்பட்டுள்ளன.
கடந்த 24 மணிநேரத்தில் 9,497 டோஸ்கள் செலுத்தப்பட்டன.
இந்தியாவில் தற்போது கொரோனா தொற்றுக்கு சிகிச்சை பெறுவோர் எண்ணிக்கை 8,601-ஆக உள்ளது
கொரோனா தொற்று பாதிப்பு விகிதம் 0.02%-ஆக உள்ளது
கொரோனா தொற்றில் இருந்து குணமடைந்தோர் விகிதம் 98.79%
கடந்த 24 மணி நேரத்தில் 910 பேர் குணமடைந்து, கொரோனா தொற்றில் இருந்து குணமடைந்தோரின் மொத்த எண்ணிக்கை 4,41,62,832 ஆக அதிகரித்துள்ளது
கடந்த 24 மணி நேரத்தில் 1,590 பேருக்கு புதிதாக கொரோனா தொற்று கண்டறியப்பட்டுள்ளது
தினசரி கொரோனா தொற்று விகிதம் 1.33%-ஆக உள்ளது
வாராந்திர தொற்று விகிதம் 1.23%-ஆக உள்ளது
இதுவரை நடத்தப்பட்ட மொத்த கொரோனா தொற்று பரிசோதனை 92.08 கோடி; கடந்த 24 மணி நேரத்தில் 1,19,560 பரிசோதனைகள் நடத்தப்பட்டுள்ளன.
நிதி அமைச்சகம்
அரசு பங்கு, பத்திரங்கள் ஏலம் குறித்த அறிவிப்பு
விலை அடிப்படையிலான ஏலம் வாயிலாக ரூ. 3,000 கோடி தொகைக்கான “5.09 சதவிகித அரசுப் பங்கு 2022”, விலை அடிப்படையிலான ஏலம் வாயிலாக ரூ.18,000 கோடி தொகைக்கு “5.79 சதவிகித அரசுப் பங்கு 2030”, விலை அடிப்படையிலான ஏலம் வாயிலாக ரூ.4,000 கோடி தொகைக்கு “இந்திய அரசின் மாறக்கூடிய விகிதப் பத்திரங்கள், 2033”, விலை அடிப்படையிலான ஏலம் வாயிலாக ரூ.5,000 கோடி தொகைக்கான “7.19 சதவிகித அரசுப் பங்கு, 2060”, ஆகியவை தொடர்பான அறிவிப்பினை மத்திய அரசு வெளியிட்டுள்ளது. இந்த ஏலங்களை, இந்திய ரிசர்வ் வங்கி, தனது மும்பை அலுவலகத்தில் ஜூலை 3-ம் தேதியன்று நடத்த உள்ளது. விரிவான தகவல்களுக்கு : https://pib.gov.in/PressReleasePage.aspx?PRID=1635204
------
(Visitor Counter : 78
அறிவியல் மற்றும் தொழில்நுட்பத்துறை
கொவிட்-19 மற்றும் தொடர்புடைய சுவாச வைரஸ் தொற்று சம்பந்தப்பட்ட ஆராய்ச்சித் திட்டங்கள் வரவேற்பு
உத்தேச திட்டங்களை எஸ் இ ஆர் பி இணைய தளத்தில் ஃஆன்லைன் மூலம் 30.03.2020 மாலை 5 மணிக்கு முன்னதாக சமர்ப்பிக்கலாம்
கொவிட் -19 வைரஸ் விரைவாக உலகெங்கும் பரவி வருகிறது. இதனைத் தடுப்பதற்கு திறம்பட்ட தடுப்பூசி மருந்து இல்லாத நிலையிலும், மருத்துவ ரீதியிலான வேதிப்பொருட்கள் கொண்ட தகுந்த மருந்துகள் இல்லாத நிலையிலும் இந்த நோய் தொற்றினால் உலக மக்கள் பெரிதும் பாதிக்கப்பட்டுள்ளனர்.
இதனையடுத்து, கொவிட் -19-க்கும் அதுபோன்ற சுவாச தொற்றுகளுக்கும் உகந்த வகையிலான ஆராய்ச்சித் திட்டங்களை அறிவியல் தொழில்நுட்பத் துறையின் சுயாட்சி நிறுவனமான அறிவியல் மற்றும் பொறியியல் ஆராய்ச்சி வாரியம்  வரவேற்றுள்ளது. புதிய வைரஸ் எதிர்ப்பு மருந்துகள், தடுப்பூசிகள், மலிவுக்கட்டணத்திலான நோயறி சோதனைகள் ஆகியவற்றில் தேசிய நிலையில், ஆராய்ச்சிகளை மேம்படுத்துவதற்கான உயர் முன்னுரிமைத் துறை ஆராய்ச்சியை தீவிரப்படுத்துதல்  திட்டத்தின் கீழ் இந்த அழைப்பு விடுக்கப்பட்டுள்ளது.
மேலே குறித்த தொற்றுகள் குறித்து ஆராய்ச்சி மற்றும் மேம்பாட்டுப் பணிகள் சார்ந்த வேதியலர், உயிரியல் நிபுணர்கள், வைரஸ் நிபுணர்கள், நோய் எதிர்ப்பு ஆற்றல் நிபுணர்கள், மருத்துவர்கள், ஆகியோரைக் கொண்ட திட்டங்களை சமர்ப்பிக்குமாறு கல்வி மற்றும் ஆராய்ச்சி நிறுவனங்கள் கேட்டுக் கொள்ளப்படுகின்றன.
உத்தேசத் திட்டத்தில் பங்கேற்கும் நிறுவனங்களில் குறைந்தது ஒன்றாவது உயிரிப் பாதுகாப்பு நிலை மூன்று மற்றும் அதற்கு மேற்பட்ட வசதிகளைக் கொண்டிருக்க வேண்டும். மேலும் உலக சுகாதார அமைப்பு அல்லது இந்திய அரசு ஆகியவற்றின் நெறிமுறைகளின்படி சுவாச பாதிப்பு வைரஸ்களை கையாளும் நிபுணத்துவத்தையும் பெற்றிருக்க வேண்டும்.
அறிவியல் தொழில்நுட்பத் துறையின் எஸ் இ ஆர் பி, உயிரித் தொழில்நுட்பம், மருந்து ஆராய்ச்சி நிறுவனங்களின் கூட்டு ஒத்துழைப்பையும் தொழில்நுட்ப பங்களிப்பையும் ஊக்குவிக்கின்றன. வைரசுக்கு எதிரான ஆராய்ச்சியை விரைவுப்படுத்துவதில், செயல் அடிப்படைத் திட்டங்களுக்கு, முதலீடு அளிப்பதில் எஸ் இ ஆர் பி உறுதியுடன் உள்ளது.
உத்தேசத் திட்டங்களை எஸ் இ ஆர் பி - ஐ ஆர் எச் பி ஏ படிவத்தில் 30.03.2020 மாலை ஐந்து மணிக்குள் கிடைக்குமாறு எஸ் இ ஆர் பி-யின் வலைதளத்திற்கு ஆன்லைன் மூலம் அனுப்ப வேண்டும்.
உத்தேசத்திட்டத்தில் கீழ்கண்ட முக்கிய கருத்துக்கள் சிலவற்றுக்கு கவனம் செலுத்தப்பட்டிருக்க வேண்டும்:
- தகுதியான வைரஸ் இலக்குகளுக்கு எதிரான புதிய அல்லது புதிய நோக்கம் கொண்ட வைரஸ் எதிர்ப்புத் திட்டம் : வைரசுகளை அழிக்கும் பூச்சுகள் : போன்றவை
- சுவாசத்தைப் பாதிக்கும் வைரஸ் தொற்றுகள் சார்ந்த மலிவு விலையிலான நோயறி சோதனைகள்.
- சுவாசத்தைப் பாதிக்கும் வைரசுகளுக்கு எதிரான சோதனைரீதியிலான தடுப்பூசிகள்.
- வைரஸ் மீது வெப்பநிலை, ஈரப்பதம், புறஊதா கதிர் வீச்சு ஆகியவற்றின் தாக்கம்
- சுவாச வைரஸ் பாதிப்புக்கான நோய் மாதிரிகளை உருவாக்குதல்.
- சுவாச வைரஸ் தொற்றின்போது நோய் எதிர்ப்பு மற்றும் நோய் எதிர்ப்பு ஆற்றல் குறித்த ஆய்வுகள்.
- கொவிட் -19 மற்றும் இதர சுவாச வைரஸ் தொற்றுகள் குறித்த தொற்றியல் ஆய்வு.
(மேலும் விவரங்களுக்கு http://www.serb.gov.in/home.php என்ற வலைதளத்தைப் பார்க்கவும்
((Visitor Counter : 153
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 200.28 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 200.02 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 7.04 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் https://www.pib.gov.in/PressReleasePage.aspx?PRID=1853382
மனித வள மேம்பாட்டு அமைச்சகம்
கல்வி மற்றும் திறன் மேம்பாடு ஒத்துழைப்புக்காக மத்திய அமைச்சர் திரு. தர்மேந்திர பிரதான் சிங்கப்பூருக்கு மூன்று நாள் பயணம்
மத்திய கல்வி, திறன் மேம்பாடு மற்றும் தொழில்முனைவோர் துறை அமைச்சர் திரு. தர்மேந்திர பிரதான், தற்போதுள்ள உறவுகளை வலுப்படுத்தவும், கல்வி மற்றும் திறன் மேம்பாட்டில் இருதரப்பு உறவை வலுப்படுத்துவதற்கான சாத்தியக்கூறுகளை ஆராயவும் மூன்று நாள் பயணமாக இன்று சிங்கப்பூர் செல்கிறார்.
இந்தப் பயணத்தின் போது, சிங்கப்பூர் துணைப் பிரதமர் மற்றும் நிதியமைச்சர் திரு. லாரன்ஸ் வோங், மூத்த அமைச்சர் திரு. தர்மன் சண்முகரத்தினம், வெளியுறவு அமைச்சர் டாக்டர். விவியன் பாலகிருஷ்ணன், வர்த்தகம் மற்றும் தொழில்துறை அமைச்சர் திரு. கான் உள்பட சிங்கப்பூர் அரசின் பல்வேறு முக்கிய அமைச்சர்களை திரு. தர்மேந்திர பிரதான் சந்திக்கவுள்ளார்.
சிங்கப்பூர் ஸ்பெக்ட்ரா மேல்நிலைப்பள்ளி, நன்யாங் தொழில்நுட்பப் பல்கலைக்கழகம், சிங்கப்பூர் தொழில்நுட்பம் மற்றும் வடிவமைப்பு பல்கலைக்கழகம் உள்ளிட்ட பல்வேறு கல்வி நிறுவனங்களுக்கு திரு. தர்மேந்திர பிரதான் செல்லவுள்ளார். இந்த பயணத்தின் போது, திரு. தர்மேந்திர பிரதான் புலம்பெயர் இந்தியர்கள் மற்றும் ஒடியா சங்க உறுப்பினர்களை சந்திக்கிறார். சிங்கப்பூரில் உள்ள ஐஐடி மற்றும் ஐஐஎம்-மின் முன்னாள் மாணவர்களுடனும் அமைச்சர் உரையாடவுள்ளார்.
திறன் மேம்பாட்டுத் துறையில் இந்தியாவும் சிங்கப்பூரும் நீண்டகால ஒத்துழைப்பைக் கொண்டுள்ளன. இந்தியாவின் ஜி-20 தலைமையின் கீழ் செயல்பட்டு வரும் கல்வி பணிக்குழு, வாழ்நாள் முழுவதும் கற்றல், எதிர்கால வேலைகள் உள்ளிட்டவற்றில் கவனம் செலுத்தி வருகிறது.
சிறப்பு சேவைகள் மற்றும் கட்டுரைகள்
ரூ 3.12 லட்சம் மதிப்பிலான போதைப் பொருட்கள் சென்னை வெளிநாட்டு தபால் நிலையத்திற்கு வந்த பார்சல்களில் இருந்து பறிமுதல்
சென்னை வெளிநாட்டு தபால் நிலையத்திற்கு வந்த 52 எம்டிஎம்ஏ மாத்திரைகள், 5 கிராம் மெத் கிரிஸ்டல் மற்றும் 128 கிராம் கஞ்சா கொண்ட மூன்று பார்சல்களை சென்னை விமான நிலைய சுங்கத்துறை பறிமுதல் செய்துள்ளது.
நெதர்லாந்தில் இருந்து வந்த முதல் இரண்டு பார்சல்களும் மதுரையில் வசிக்கும் இரு வேறு நபர்களின் பெயருக்கு அனுப்பப்பட்டிருந்தன. முதல் பார்சலைத் திறந்து பார்த்தபோது, எம்டிஎம்ஏ என சந்தேகிக்கப்படும் மொத்தம் 28 கிராம் எடை கொண்ட 52 பச்சை நிற மாத்திரைகள் இருந்தன. அவற்றின் மதிப்பு ரூ 2.6 லட்சம் ஆகும். இரண்டாவது பார்சலில் 50 ஆயிரம் ரூபாய் மதிப்புடைய 5 கிராம் மெத் கிரிஸ்டல் மறைத்து வைக்கப்பட்டிருந்தது கண்டுபிடிக்கப்பட்டது.
மூன்றாவது வழக்கில், அமெரிக்காவிலிருந்து வந்த பார்சல் சென்னையைச் சேர்ந்த நபருக்கு அனுப்பப்பட்டு, "பெண்களுக்கான அத்தியாவசியப் பரிசு" என்று அதன் மேல் குறிப்பிடப்பட்டிருந்தது. சோதனையிட்டதில், 128 கிராம் கஞ்சா பார்சலில் மறைத்து வைக்கப்பட்டது கண்டுபிடிக்கப்பட்டது.
கைப்பற்றப்பட்ட மூன்று பார்சல்களில் இருந்தவற்றின் மதிப்பு ரூ 3.12 லட்சம் ஆகும். இது குறித்து மேலும் விசாரணை நடைபெற்று வருகிறது என்று முதன்மை சுங்கத்துறை ஆணையர், சென்னை விமான நிலைய ஆணையரகம், வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
குறு சிறு மற்றும் நடுத்தர தொழில் துறை அமைச்சகம்
இந்திய-திபெத் எல்லைக் காவல் படையினருக்கு பருத்திக் கம்பளங்கள்: புரிந்துணர்வு ஒப்பந்தம்
துணை ராணுவப் படைகளில் சுதேசிப் பொருட்களை அதிகளவில் பயன்படுத்த மத்திய உள்துறை அமைச்சர் திரு அமித் ஷா எடுத்த நடவடிக்கையின் பலனாக, இந்திய-திபெத் எல்லைக் காவல் படையினருக்கு காதி பருத்திக் கம்பளங்களை விநியோகிப்பதற்கான புதிய ஒப்பந்தம் கையெழுத்தாகியுள்ளது.
வருடத்திற்கு 1.72 லட்சம் பருத்திக் கம்பளங்களை விநியோகிப்பதற்காக, காதி கிராமப்புற தொழில்கள் ஆணையம், இந்திய-திபெத் எல்லைக் காவல் படையுடன் புரிந்துணர்வு ஒப்பந்தத்தில் கையெழுத்திட்டுள்ளது.
காதி கிராமப்புற தொழில்கள் ஆணைய துணை தலைமை செயல் அதிகாரி, இந்திய-திபெத் எல்லைக் காவல் படை துணைத் தலைவர் ஆகியோர், காதி கிராமப்புற தொழில்கள் ஆணையத் தலைவர் திரு வினய் குமார் சக்சேனா, உள்துறை கூடுதல் செயலாளர் திரு விவேக் பரத்வாஜ் முன்னிலையில் இந்த புரிந்துணர்வு ஒப்பந்தத்தில் கையெழுத்திட்டனர்.
ஒரு வருடத்திற்கு கையெழுத்திடப்பட்டுள்ள இந்த ஒப்பந்தம், அதன் பின்னர் புதுப்பிக்கப்படும். 1.72 லட்சம் பருத்திக் கம்பளங்களின் மதிப்பு ரூ 8.74 கோடி ஆகும்.
தேவைகளுக்கேற்ப, 1.98 மீட்டர் நீளம் மற்றும் 1.07 மீட்டர் அகலமுள்ள நீல வண்ண கம்பளங்களை காதி கிராமப்புற தொழில்கள் ஆணையம் வழங்கும். உத்தரப் பிரதேசம், ஹரியானா, பஞ்சாபில் உள்ள காதி கைவினைஞர்களால் இந்த கம்பளங்கள் தயாரிக்கப்படும்.
காதி போர்வைகள், படுக்கை விரிப்புகள், தலையணை உறைகள், ஊறுகாய்கள், தேன், அப்பளம், அழகு சாதனப் பொருட்கள் ஆகியவை விரைவில் அறிமுகப்படுத்தப்படவுள்ளன.
இந்த வளர்ச்சி, வரலாற்று சிறப்பு மிக்கது என்று வர்ணித்த காதி கிராமப்புற தொழில்கள் ஆணையத்தின் தலைவர், நமது படையினரிடையே சுதேசிப் பொருட்களின் பயன்பாட்டை இது ஊக்குவிப்பதோடு மட்டுமில்லாமல், காதி கைவினைக் கலைஞர்களுக்கு அதிகளவில் கூடுதல் வேலைவாய்ப்பையும் உருவாக்கும் என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1686532
வணிகம் மற்றும் தொழில்துறை அமைச்சகம்
டிஜிட்டல் வர்த்தகத்திற்கான திறந்தவெளி நெட்வொர்க் குறித்து மத்திய அமைச்சர் திரு பியூஷ் கோயல் ஆய்வு
டிஜிட்டல் வர்த்தகத்திற்கான திறந்தவெளி நெட்வொர்க் குறித்து மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல் ஆய்வு செய்தார். திறந்தவெளி நெட்வொர்க் லாபநோக்கு இல்லாத நிறுவனம் இது தனியார் துறை பங்களிப்புடன் ஏற்படுத்தப்பட்டுள்ளது. மக்கள் தொகை அடிப்படையிலான அமலாக்கத்திற்கு, இந்நிறுவனம் தொடக்க மனநிலையை அளிக்கும் என எதிர்பார்க்கப்படுகிறது. எதிர்கால தொலைநோக்குடன் கூடிய நிர்வாகத்தால் செயல்படுத்தப்படும். இது வர்த்தகம் குறித்த ஆழமான புரிதலை ஏற்படுத்தும். நவீனத் தொழில்நுட்பத்தையும் மாற்றத்திற்கான தொலைநோக்கையும் வழங்கும். இந்த முறையின் முன்னேற்றம் குறித்து மத்திய அமைச்சர் திரு பியூஷ் கோயல் திருப்தி தெரிவித்தார். டிஜிட்டல் வர்த்தகத்திற்கான திறந்தவெளி நெட்வொர்க்கில் நம்பிக்கை ஏற்படுத்த சிறப்பு முயற்சிகள் மேற்கொள்ள வேண்டும் என்றும், பிரச்சினைகளைத் தீர்ப்பதற்கு விரிவான அமைப்பை ஏற்படுத்த வேண்டும் என்றும் அவர் உத்தரவிட்டார்.
-----
(Visitor Counter : 206
குடியரசுத் துணைத் தலைவர் செயலகம்
கொள்கை மற்றும் தன் அடையாளத்தில் சமரசம் செய்து கொள்ளாமல் பல தசாப்தங்களாக அரசியல் வாழ்க்கை வாழ்ந்த அபூர்வமான அரசியல்வாதி திரு ஜெய்ப்பால் ரெட்டி என குடியரசு துணைத் தலைவர் புகழாரம்
முன்னாள் மத்திய அமைச்சர் திரு. எஸ். ஜெய்ப்பால் ரெட்டிக்கு குடியரசுத் துணைத் தலைவர் திரு. எம். வெங்கய்ய நாயுடு இன்று புகழாரம் சூட்டினார். பேச்சுத் திறன், எளிமை, ஆழ்ந்த செயல்பாடு, கொள்கைகளில் தடுமாற்றம் இல்லாத தன்மை போன்ற சிறப்புகளுக்காக அவர் என்றுமே நினைவில் கொள்ளப்படுவார் என்று குடியரசுத் துணைத் தலைவர் கூறியுள்ளார்.
‘Padi Bhavajalalu' என்ற தெலுங்கு புத்தகத்தை குடியரசுத் துணைத் தலைவர் ஆன்லைன் மூலம் வெளியிட்டார். ஜெய்ப்பால் ரெட்டி எழுதிய “Ten Ideologies- The great asymmetry between agrarianism and industrialism” என்ற ஆங்கிலப் புத்தகத்தின் தெலுங்கு மொழி பெயர்ப்பாக இந்தப் புத்தகம் உள்ளது. மறைந்த ஜெய்ப்பால் ரெட்டி அபூர்வமான அரசியல்வாதி என்றும், அரசியல் வரம்புகளுக்கு அப்பாற்பட்டு அவர் பிரபலமாக இருந்தார் என்றும் குடியரசுத் துணைத் தலைவர் கூறியுள்ளார்.
திரு. ரெட்டியின் உரைகளில் உள்ள, மக்கள் நலன் சார்ந்த தத்துவார்த்த சிந்தனைகளை முதன்மைப்படுத்திக் குறிப்பிட்டுள்ள குடியரசுத் துணைத் தலைவர், இலக்கியம், தத்துவம் மற்றும் பல்வேறு நாடுகளின் பொருளாதார விஷயங்களை ஆழமாகக் கற்றவர் என்றும், அதையொட்டிய காலத்தில் அரசியலைப் பார்த்தவர் என்றும் திரு. வெங்கய்ய நாயுடு கூறியுள்ளார்.
நாடாளுமன்ற செயல்பாடுகளில் திரு. ரெட்டியின் ஆழ்ந்த ஈடுபாடுகள் பற்றிக் குறிப்பிட்ட அவர், சட்டமன்றம் அல்லது நாடாளுமன்றத்தில் நியாயமான கருத்துகளை உருவாக்குவதற்கு, அந்த விஷயம் பற்றி அவர் ஆழமாகப் படிப்பதை வழக்கமாகக் கொண்டிருந்தார் என்று தெரிவித்தார்.
``அதனால் தான் எங்கள் காலத்தில் சிறந்த நாடாளுமன்றவாதிகளில் ஒருவராக அவர் மதிக்கப்பட்டார்'' என்றும் குடியரசுத் துணைத் தலைவர் குறிப்பிட்டுள்ளார்.
ஜனநாயகம், முதலாளித்துவம், சுற்றுச்சூழலியல் மற்றும் உலகமயமாக்கல் என வெவ்வேறு அம்சங்கள் பற்றி புத்தகத்தில் விவரிக்கப்பட்டுள்ளது பற்றிப் பேசிய அவர், தேசியவாதத்துக்கு திரு. ரெட்டி முதன்மை இடம் கொடுத்துள்ளார் என்று கூறினார்.
தனக்கு நெருக்கமான நண்பர்களுடன் தனிப்பட்ட பிணைப்பு கொண்டிருந்தவர் என குறிப்பிட்டுள்ள திரு. நாயுடு, ``இந்தப் புத்தகத்தை அவர் ஆங்கிலத்தில் எழுதிய போது என்னை தனிப்பட்ட முறையில் சந்தித்து என்னிடம் அளித்தார். ஆனால், அவருடைய தாய் மொழியான தெலுங்கில் இந்தப் புத்தகத்தை வெளியிடும் சமயத்தில் அவர் நம்மிடையே இல்லாமல் போனது வருத்தம் தருவதாக உள்ளது'' என்று கூறினார்.
(Visitor Counter : 184
நிதி அமைச்சகம்
நிதிச் சேவைகள் துறையின்  செயலாளர், பொதுத்துறை வங்கிகள் மற்றும் பிற அமைப்புகளின் தலைவர்களுடன் நிதி உள்ளடக்கத் திட்டங்களின் கீழ் மறுஆய்வுக் கூட்டத்தை நடத்துகிறார்
மத்திய நிதியமைச்சகத்தின் நிதி சேவைகள் துறை  செயலாளர் டாக்டர் விவேக் ஜோஷி இன்று பொதுத்துறை வங்கிகளின்  தலைவர்களுடன் ஒரு மறுஆய்வுக் கூட்டத்திற்கு தலைமை தாங்கினார். இந்த ஆய்வுக் கூட்டத்தில் நபார்டு வங்கித் தலைவரும் கலந்து கொண்டார்.
கூட்டத்தில்,பிரதான் மந்திரி ஜன் தன் யோஜனா, பிரதான் மந்திரிஜீவன் ஜோதி பீமா யோஜனா, பிரதான் மந்திரி சுரக்ஷா பீமா யோஜனா, அடல் பென்ஷன் யோஜனா, பிரதான் மந்திரி முத்ரா யோஜனா, ஸ்டாண்ட் அப் இந்தியா உள்ளிட்ட பல்வேறு சமூக பாதுகாப்பு  திட்டங்களின் முன்னேற்றம் குறித்து ஆய்வு செய்யப்பட்டது.. நடப்பு நிதியாண்டிற்கான நிதிச் சேர்க்கைக்கான பல்வேறு திட்டங்களின் கீழ் பொதுத்துறை வங்கிகள் தங்களுக்கு ஒதுக்கப்பட்ட இலக்குகளை விரைவாக அடைய வேண்டும் என்று டாக்டர் ஜோஷி வலியுறுத்தினார்.
இந்த சந்திப்பின் போது, 01.04.2023 முதல் 31.07.2023 வரை நாட்டின்அனைத்து கிராம பஞ்சாயத்துகளிலும் நடைபெற்று வரும் பி.எம்.ஜே.ஜே.பி.ஒய் மற்றும் பி.எம்.எஸ்.பி.ஒய் திட்டங்களின்ஜன் சுரக்ஷாபிரச்சாரத்தின் முன்னேற்றம் குறித்து வங்கிகளுடன் டாக்டர் ஜோஷி விவாதித்தார். மேலும், வங்கிகளின் தலைவர்களை தொடர்ந்து முன்னேற்றத்தை மறுஆய்வு செய்யுமாறும், செறிவூட்டல் பிரச்சாரத்தின்இலக்குகளை அடைவதை உறுதி செய்யுமாறும் டாக்டர் ஜோஷி வலியுறுத்தினார்.
இக்கூட்டத்தில் டிஜிட்டல் பணப்பரிவர்த்தனையை ஊக்குவிப்பது குறித்து ஆலோசிக்கப்பட்டது. விருப்ப தொகுதிகள் திட்டம்  குறித்தும் விவாதிக்கப்பட்டது.
இக்கூட்டத்தில், வங்கி வசதி இல்லாத பெரியவர்களை உள்ளடக்குவதற்கான செயல்திட்டம் தயாரிப்பதற்காக சிறப்பு மாவட்ட அளவிலான மறுஆய்வுக் குழு  நடத்துவது மற்றும் கடன் பற்றாக்குறை உள்ள மாவட்டங்களில் கடன் வழங்கும் பிரச்சாரம் தொடர்பான ஆலோசனைக் குழு கூட்டத்தின் முடிவுகளின் நிலை குறித்தும் ஆய்வு செய்யப்பட்டது.
அறிவியல் மற்றும் தொழில்நுட்பத்துறை
அறிவியலையும், இந்திய விஞ்ஞானிகளின் சாதனைகளையும் மக்களிடம் எடுத்து செல்வதே இந்திய சர்வதேச அறிவியல் திருவிழாவின் லட்சியம்: டாக்டர் சேகர் சி மாண்டே
இந்திய சர்வதேச அறிவியல் திருவிழா 2020-வின் முன்னோட்ட நிகழ்ச்சி ஒன்று ஜோர்ஹாட்டில் உள்ள அறிவியல் மற்றும் தொழிலக ஆராய்ச்சிக் குழு-வடகிழக்கு அறிவியல் மற்றும் தொழில்நுட்ப நிறுவனத்தால்  2020 டிசம்பர் 1 அன்று நடத்தப்பட்டது.
நிகழ்ச்சியில் பேசிய அறிவியல் மற்றும் தொழிலக ஆராய்ச்சிக் குழுவின் தலைமை இயக்குநர் டாக்டர் சேகர் சி மாண்டே, அறிவியலையும், இந்திய விஞ்ஞானிகளின் சாதனைகளையும் மக்களிடம் எடுத்து செல்வதே இந்திய சர்வதேச அறிவியல் திருவிழாவின் லட்சியம் என்றார்.
காணொலி மூலம் நடக்கவுள்ள இந்த வருடத்தின் இந்திய சர்வதேச அறிவியல் திருவிழா, 2020 டிசம்பர் 22-ஆம் தேதியில் இருந்து 2020 டிசம்பர் 25 வரை நடைபெறும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1677504
------
(Visitor Counter : 150
மின்னணு மற்றும் தகவல் தொழில்நுட்பம்
2021-ம் ஆண்டில் மின்னணு மற்றும் தகவல் தொழில்நுட்ப அமைச்சகத்தின் செயல்பாடுகள்
மத்திய அரசின் மின்னணுவியல் மற்றும் தகவல் தொழில்நுட்ப அமைச்சகம் 2021ஆம் ஆண்டில் பல முக்கிய முடிவுகளை எடுத்தது. அவற்றின் விவரம்:2021 அக்டோபர் 31ஆம் தேதி வரை 126 கோடிக்கும் மேற்பட்ட மக்களுக்கு டிஜிட்டல் அடையாள அட்டை ஆதார் வழங்கப்பட்டது.
பொது சேவை மையங்கள், உலகின் மிகப் பெரிய டிஜிட்டல் சேவை நெட்வொர்க்காக உள்ளன. ஊரக பகுதிகளில் கிராம பஞ்சாயத்து அளவில் பொது சேவை மையங்கள் உள்ளன. நகர்ப்புற மற்றும் ஊரக பகுதிகளில் 6,467 கூடுதல் பொது சேவை மையங்களும், கிராம பஞ்சாயத்து அளவில் 10,339 பொது சேவை மையங்களும் சேர்க்கப்பட்டன.
தேசிய தகவல் மையத்தின் காணொலி காட்சி வசதிகளை பிரதமர், மத்திய அமைச்சர்கள், ஆளுநர்கள், மாநில முதல்வர்கள், அமைச்சரவை செயலாளர்கள் நாடு முழுவதும் விரிவாக பயன்படுத்துகின்றனர்.
மெய்நிகர் நீதிமன்றங்கள்:
நீதிமன்றத்தில் கூட்டத்தை குறைப்பதே மெய்நிகர் நீதிமன்றங்களின் நோக்கம். இதன் மூலம் ஒரு நீதிபதியால் மாநிலம் முழுவதும், எந்நேரமும் பணியாற்ற முடியும்.
ஆரோக்கிய சேது: இந்த செயலியை மத்திய அரசு கடந்த 2020 ஆம் ஆண்டு ஏப்ரல் மாதம் தொடங்கியது. இது நாடு முழுவதும் கொவிட்-19 பரவலை கண்காணிக்கவும், குறைக்கவும் உதவுகிறது.
ஆர்டி-பிசிஆர் மற்றும் ரட்டி செயலிகள்: ஆர்டி-பிசிஆர் மற்றும் ரட்டி செயலிகளை என்ஐசி உருவாக்கியது. இதன் மூலம் நோயாளியின் மாதிரி விவரங்கள் ஐசிஎம்ஆரு-க்கு உடனடியாக அனுப்பப்படுகின்றன.
பிரதமரின் கிரா டிஜிட்டல் சக்சர்தா திட்டம் : இத்திட்டம், ஊரக இந்தியாவில் டிஜிட்டல் அறிவை வழங்குவதற்காக கொண்டு வரப்பட்டது. 2022 மார்ச் 31ஆம் தேதிக்குள் வீட்டுக்கு ஒருவர் வீதம் 6 கோடி குடும்பங்களை இத்திட்டத்தின் கீழ் கொண்டுவர திட்டமிடப்பட்டுள்ளது. இதுவரை 5.36 கோடி பேர் பதிவு செய்துள்ளனர், இவர்களில் 4.54 கோடி பேருக்கு பயிற்சி அளிக்கப்பட்டுள்ளது. 3.37 கோடி பேர் சான்றிதழ் பெற்றுள்ளனர்.
டிஜிட்டல் முறையில் பணம் செலுத்துதல்:
டிஜிட்டல் பண பரிவர்த்தனை கடந்த 206-17ம் நிதியாண்டில் ரூ.1085 கோடியிலிருந்து, 2020-21-ல் 5,554 கோடியாக அதிகரித்துள்ளது.
நாட்டில் மின்னணு பொருட்களின் உற்பத்தியை அதிகரிக்க மத்திய அரசு சமீப காலங்களில் பல நடவடிக்கையை எடுத்துள்ளது. 2014ம் ஆண்டு 2-ஆக இருந்த செல்போன் நிறுவனங்கள் தற்போது 256 ஆக அதிகரித்துள்ளது. செல்போன்கள் தயாரிப்பில் உலகளவில் 2வது இடத்தில் இந்தியா உள்ளது. செல்போன்கள் உற்பத்தியின் மதிப்பு கடந்த 2014-15ம் ஆண்டில் ரூ.18,900 கோடியாக இருந்தது. இது 2018-19ம் நிதியாண்டில் ரூ.1,70,000 கோடியாக அதிகரித்தது. தொழிற்சாலைகளுக்கான மின்னணு பொருட்கள், எல்இடி உற்பத்தி மற்றும் நுகர்வோர் மின்னணு பொருட்களின் உற்பத்தியிலும் குறிப்பிடத்தக்க அளவு முன்னேற்றம் ஏற்பட்டது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1786560
வணிகம் மற்றும் தொழில்துறை அமைச்சகம்
இல்லம் தோறும் மூவண்ணக்கொடி விழாவில் திரு பியூஷ் கோயல் தேசியக் கொடி ஏற்றினார்
இல்லம் தோறும் மூவண்ணக்கொடி ஏற்றும் விழா கொண்டாட்டத்தின் ஒரு பகுதியாக, மத்திய வர்த்தகம் மற்றும் தொழில்துறை, நுகர்வோர் விவகாரங்கள், உணவு மற்றும் பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் இன்று ராஜ்காட்டில் உள்ள காந்தி தர்ஷனில் தேசியக் கொடியை ஏற்றினார்
இந்நிகழ்வின் போது, சுதந்திர போராட்ட தியாகிகளின் குடும்ப உறுப்பினர்களுக்கு சால்வை அணிவித்து பாராட்டினார்.
மகாத்மா காந்திக்கு அஞ்சலி செலுத்திய திரு கோயல், இந்தியாவின் சுதந்திரப் போராட்டத்தின் போது சத்யாகிரகத்தில் அனைவரையும் ஈடுபடுத்தியதில் காந்திஜி முக்கியப் பங்காற்றிய விதம், அதேபோன்று பிரதமர் நரேந்திர மோடி 2014 இல் பாபுவின் தூய்மை இந்தியா கனவை நனவாக்க ஒரு பிரச்சாரத்தைத் தொடங்கினார்.
விடுதலையின் அமுதப்பெருவிழாவை நாம் கொண்டாடும் போது, அடுத்த 25 ஆண்டுகளில் இந்தியாவை வேகமாக முன்னேற்றி, இந்த நாட்டை வளர்ந்த மற்றும் வளமான நாடாக மாற்ற உறுதி எடுப்போம் என்று திரு கோயல் கூறினார்.உலகப் பொருளாதாரத்தின் வளர்ச்சி இயந்திரமாக இந்தியா மாறுவதை எதுவும் தடுக்க முடியாது என்று அவர் நம்பிக்கை தெரிவித்தார்.
வணிஜ்ய பவனில் அமைக்கப்பட்டுள்ள பிரிவினையின் போது நடந்த கொடூரங்கள் குறித்த கண்காட்சியையும் அமைச்சர் பார்வையிட்டார்.
பிரதமர் அலுவலகம்
சிந்த்வாரா தீ விபத்தில் உயிரிழந்தவர்கள் குறித்து பிரதமர் இரங்கல்
மத்தியப்பிரதேச மாநிலம் சிந்த்வாராவில் நிகழ்ந்த உயிரிழப்பு குறித்து பிரதமர் இரங்கல்
மத்தியப் பிரதேச மாநிலம் சிந்த்வாரா மாவட்டத்தில் ஏற்பட்ட தீ விபத்தில் ஏற்பட்ட உயிரிழப்புகள் பற்றி அறிந்து அதிர்ச்சியும் துயரமும் அடைந்ததாக பிரதமர் திரு. நரேந்திர மோடி தெரிவித்துள்ளார்.
``சிந்த்வாரா தீ விபத்தில் உயிரிழந்தவர்களின் குடும்பத்தினருக்கு ஆறுதல் தெரிவித்துக் கொள்கிறேன். வார்த்தைகளால் குறிப்பிட முடியாத அளவுக்கு அதிர்ச்சியை இந்த சம்பவம் உருவாக்கியுள்ளது.
சிந்த்வாரா தீ விபத்தில் காயம் அடைந்தவர்கள் விரைவில் குணம் அடைந்திட பிரார்த்தனை செய்கிறேன். நிலைமை மாநில அரசு கூர்ந்து கவனித்து வருகிறது'' என்று பிரதமர் கூறியுள்ளார்.